Diari Oficial de la Generalitat Valenciana


Sumari del DOGV 7095, del 23-08-2013 (2013/8514)

Aprovació definitiva de la retaxació de càrregues (anell elèctric) de la unitat d'execució número 3 (sector 2.a) del pla general d'ordenació urbana.
----------------------------------------------------------------------------------------------------------------------------------------------------

### Dades del document

Número de DOGV
:   7095

Data del DOGV
:   23-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/8514


Data del document
:   05-08-2013

Organisme emissor
:   Ajuntament d'Albal

Tipus de document
:   Anunci

Descriptors 

:   * Albal
    * administració local
    * pla d'urbanisme

Aprovació definitiva de la retaxació de càrregues (anell elèctric) de la unitat d'execució número 3 (sector 2.a) del pla general d'ordenació urbana. [2013/8514]  
El Ple de l'Ajuntament d'Albal, en la sessió celebrada el 27 de març de 2013, va acordar aprovar definitivament la retaxació de càrregues de la unitat d'execució número 3 (anell elèctric), conseqüència de l'execució de la xarxa de mitja tensió d'abastiment i de conformitat amb les obres definides en el projecte ajustat a la fase 1 del projecte tècnic de construcció de línies trifàsiques a 20 kV des de la S.T. d'Albal fins als distints C.T. i R. fase 1. Cosa que es fa pública als efectes disposats en l'article 392 del Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística, en relació amb l'article 168.3 de la Llei 16/2005, de 30 de desembre, de la Generalitat, Urbanística Valenciana.  
  
L'agrupació d'interés urbanístic va justificar, en data 24 de juliol de 2013, la notificació del dit acord als titulars de drets reals inscrits i interessats. En la mateixa data van comunicar aquells titulars a què, intentada la notificació, no se'ls ha pogut practicar, resultant acreditat en l'expedient la documentació pertinent de correus, i que són els que a continuació s'indiquen:  
- Carlos Baviera Moreno  
- Frederic López Castelló y Elvira Brull Codoñer  
- Purificación Martínez Marí  
- Francisco Ricardo Martínez Rosaleny  
- Ricardo Ramón Soriano Duato  
- Vicente Muñoz Vila  
El present edicte complix també amb la funció de notificació als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte als titulars desconeguts, així com respecte a aquells de domicili desconegut i aquells a qui, després d'intentada la notificació, no se'ls haguera pogut practicar.   
L'acord és definitiu en via administrativa pel que, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra el mateix podrà interposar potestativament:  
a) Recurs de reposició, en el termini d'un mes a comptar de l'endemà d'esta publicació, o directament recurs contenciós administratiu davant del Jutjat del Contenciós Administratiu de València, en el termini de dos mesos.  
b) En el cas que s'haguera interposat recurs potestatiu de reposició, contra la seua desestimació, els interessats podran interposar recurs contenciós administratiu, en el termini de dos mesos a comptar de l'endemà a la notificació de la desestimació expressa o en el termini de sis mesos a comptar del dia en què el mateix haja d'entendre's presumptament desestimat.  
Tot això sense perjuí de qualsevol altre recurs que els interessats estimen oportú interposar-hi.  
  
Albal, 5 de agost de 2013.- L'alcalde-president de la corporació: Ramón Mari Vila.